Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17576

2. 1. - Kutató-mentő szolgálatok 2.1.1 a szerződő állam intézkedjen területén belül kutató-mentő szolgálatok egyénileg, vagy más államokkal együttműködésben történő létesítéséről és azonnali rendelkezésre állásukról, biztosítva, hogy a veszélyben lévő személyek segítségben részesüljenek. Az ilyen szolgálatokat napi 24 órás alapon kell biztosítani. 2.1.1.1 Nyílt vizek, vagy meghatározatlan felségjogú területek azon részeit, amelyeken kutató-mentő szolgálatokat létesítenek, körzeti légi-navigációs egyezmény alapján kell kijelölni. Az ilyen területeken kutató-mentő szolgálatok fenntartására felelősséget vállaló szerződő állam a felelősségvállalást követően intézkedni köteles, hogy az egyénileg, avagy más államokkal együttműködésben létrehozott szolgálatok létesítése és fenntartása a jelen Annex rendelkezéseivel egyezésben történjen. Megjegyzés. - A Körzeti Légi-navigációs Egyezmény kifejezés az ICAO Tanácsa által - rendszerint a Körzeti Légi-navigációs Értekezletek javaslatára - elfogadott egyezményeket jelenti. 2007/70/II. szám 2.1.1.2 A kutató mentő szolgálatok alap elemei közé a következők tartoznak: jogi szabályozó keret, felelős hatóság, szervezetten rendelkezésre álló erőforrások, kommunikációs létesítmények és az együttműködési és operatív feladatokban jártas munkaerő. 2.1.1.3 A kutató mentő szolgálatok kötelesek olyan folyamatokat kialakítani, amely révén a nyújtott szolgáltatás javítható, ideértve a tervezés, a belföldi és a nemzetközi együttműködés kialakítás és a kiképzés vonatkozásait. 2.1.2 A szerződő államok a veszélyben lévő légijárműnek és a légijármű balesetek túlélőinek nyújtandó segítséget az ilyen légijármű, illetve a túlélők nemzetiségi hovatartozására és státuszára, illetve azon körülményekre tekintet nélkül kötelesek nyújtani, amely körülmények között az illető személyt fellelték. 2.1.3 A kutató mentőszolgálat biztosításának felelősségét vállaló szerződő állam köteles a kutató mentőszolgálat egységeit és egyéb rendelkezésére álló létesítményeit használni bármiféle olyan légijármű, illetve a fedélzetén tartózkodó személyek segítésére amely/akik veszély állapotban lévőnek tűnnek, avagy abban vannak. 2.1.4 Ahol ugyanazt a térséget különálló légiforgalmi és tengerészeti mentés koordináló központ szolgálja ki, az állam a gyakorlatilag lehetséges legszorosabb együttműködésről gondoskodjon a két központ között. 2.1.5 Ajánlás. – A szerződő állam mozdítsa elő a légiforgalmi és a tengerészeti kutató mentő szolgálatai közötti egységesség és együttműködés megvalósulását. 2.1.6 Ajánlás. – A szerződő állam – ahol lehetséges – légiforgalmi és tengerészeti kutató mentő műveleteinek összehangolásához közös mentés koordináló központot hozzon létre.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes